প্রেমঘটিত সন্দেহের কারণে স্ত্রী-কে নৃশংশ ভাবে হত্যা করলেন স্বামী। ঘটনাস্থল অশোকনগর থানার বিড়া এলাকার বল্লভপাড়া। ১৩ তারিখ গভীর রাতে জয়দেব মণ্ডল তাঁর স্ত্রী অঞ্জলি মণ্ডলকে খুন করেন। মৃত্যুর সময়ে অঞ্জলির বয়স হয়েছিল ৩২ বছর। 
স্ত্রী-কে খুন করার পরে বছর চল্লিশেক বয়সের জয়দেববাবু নিজেই থানায় গিয়ে আত্মসমর্পণ করেন। নিজের দোষ স্বীকার করে পুলিশকে জয়দেববাবু বলেন, তিনিই বঁটি দিয়ে কুপিয়ে খুন করেছেন অঞ্জলিকে। পুলিশকে তিনি জানিয়েছেন, তাঁর সন্দেহ ছিল, অঞ্জলি অন্য পুরুষের সঙ্গে সম্পর্ক রাখছেন। এই নিয়ে দু’জনের মধ্যে নাকি অশান্তিও হয় অনেক বার। ১৩ তারিখ অশান্তি চরমে পৌঁছলে রান্নাঘরে রাখা বঁটি তুলে নিয়ে বউকে কোপাতে শুরু করেন জয়দেববাবু। বঁটির আঘাতে মৃত্যু হয় অঞ্জলিদেবীর।
দোষ স্বীকার করার পরে পুলিশ তাঁকে গ্রেফতার করেছে।
দেখুন সেই নৃশংস ঘটনার ভিডিও